Document ID: /roh_data/filtered/fineweb-2-filterrobots_roh.jsonl.gz/31059

I spetga in gieu chapital, tant per il CB Trun/Rabius sco era per Gams. Ils Sursilvans fan dentant il viadi en la Bassa cun in bun sentiment. Suenter il 6:3 en il davos gieu a chasa encunter Sargans ha Trun/Rabius tancà morala e motivaziun per questa finalissima. E grazia a quella victoria encunter Sargans ha il CB Trun/Rabius er in avantatg da dus puncts sin Gams ch’è uschia crudà sin ina plazza da relegaziun.
Il quint è pia fitg simpel. L’equipa che gudogna resta en 3. liga, l’equipa che perda sto far il pass en 4. liga. Al CB Trun/Rabius tanscha dentant er in pari per tegnair la liga.
Er per Domat vai per bler
Il gieu tranter Gams e Trun/Rabius cumenza la sonda, ils 3 da fanadur, a las 16:00 uras. A las medemas uras vegni er tar il derbi tranter Cuira 97 ed il Club da ballape da Domat. Domat sto gudagnar per salvar la schanza da far il pass en la 2. liga. Avant il davos gieu da la stagiun è Domat sin il segund plaz da la tabella, in punct davos Bogn Ragaz che dat il davos gieu ordaifer encunter Buchs, il quart da la tabella.